text.text: خمس اكلات موجودة بمنيو كل عيلة اردنية
text.text_idx: #000001
text.text: ما فيكن تنكروا الموضوع، هدول الأكلات كلهم على المينو عندكم بالبيت:
text.text_idx: #000002
text.text: ١. المنسف الأكلة رقم واحد بالأردن ما في شهر بمر على الاردنين ما بيعملوه وبكل المناسبات لازم يكون على راس المنيو و بيخنتلف طريقة طبخه حسب المنطقة لانه لبن الشمال مش زي لبن الجنوب كل واحد اله طعمه المميز وازا كنت من اربد او جرش وعجلون طريقتك لازم تكون لبن بقر بتكسرها مع شنينة وشوية جميد وازا كنت من الجنوب زي الكرك او الطفيلة لازم تحط جميد كركي على اصوله ومع اللبن لازم لحم خاروف وازا توفر الراس على راس السدر بيكون أحسن واحسن.
text.text_idx: #000003
text.text: ٢. المكمورة وهاي حصة أهل اربد وهي عبارة عن طبقات من العجين والجاج والبصل بتعملهم على شكل قالب ومع انها اكله شتوية بحت بس اهل اربد بيفضلو يطبخوها بموسم قطف الزيتون لإنها بتبلع الزيت بلع.
text.text_idx: #000004
text.text: ٣. الزرب هاي الأكله شاطرين فيها أهل الجنوب ولازم يكون فيها الفريكة والفلفل الأخضر والبصل والبطاطا والجزر وورق الغار واكليل الجبل والثوم والبندورة والبهارات المشكلة والقرفة كلها بتكون حشوة في بطن الذبيحة وبنضيف ثلاث كاسات مي وبعدين بنخيطها ومباشرة على شبك الشوي لشويها بحفرة تحت الارض معموله خصيصا لهيك.
text.text_idx: #000005
text.text: ٤. المقلوبة محبوبة الجماهير كل حدا بيعملها بطريقته بس لازم يكون فيها يا بيتنجان أو زهرة وبطاطا أو بس فول وكزبرة وممكن تكون على جاج أوعلحمة.
text.text_idx: #000006
text.text: ٥. صاجية اللحمة هاي خصوصي للرحلات ومهمة عملها للرجال وهي لحمة وبصل وفليفلة ملونة والها صاج معدن ومسمى على اسمها بنعمل بيت نار من الفحم واغصان الشجر وبنولع فيها النار وبنضيفلها بهارات زي ما بدنا وصحتين وعافية.
text.text_idx: #000007
text.text: ٥ كافيهات في عمان خرج إنستغرام
text.text_idx: #000009
text.text: ٧ انواع اردنيين وقت الاكل
text.text_idx: #000012
text.text: دليلك الكامل لأفضل 10 مخابز الكوكيز في عمان!
text.text_idx: #000014
text.text: مقهى أم شريف: طعم لبناني أصيل يصل إلى عمان!
text.text_idx: #000015
text.text: هرم الحلويات الضخم: إضافة مميزة بمناسباتكم الخاصة
text.text_idx: #000016
text.text: بين طعم الذكريات ونكهة الطفولة: وجبات خفيفة من طفولتنا في الأردن
text.text_idx: #000017